Leganés
Leganés on kaupunki Madridin itsehallintoalueella Espanjassa. Se sijaitsee metropolialueella noin 10 kilometriä itsehallintoalueen ja maan pääkaupungista Madridista lounaaseen. Kaupungin pinta-ala on 43 neliökilometriä. Vuonna 2016 kaupungissa oli 187 173 asukasta. Suuri osa väestöstä käy töissä pääkaupungissa.
Las Ventas
Plaza de Toros Monumental de Las Ventas on härkätaisteluareena Espanjan pääkaupungissa Madridissa. Se sijaitsee Madridin itäosassa Calle de Alcalán varrella Salamancan alueella. Areenan suunnitteli arkkitehti José Espeliú, ja se otettiin käyttöön 17. kesäkuuta 1931 nimellä "Las Ventas del Espíritu Santo". Sillä on lähes 25 000 istumapaikkaa, joiden hinta vaihtelee riippuen ovatko ne auringossa vai varjossa sekä etäisyydestä kenttään.